open-index/open-wikipedia-markdown huggingface dataset:
Θεμελιώδης Νόμος του Κράτους της Πόλης του Βατικανού

Ο **Θεμελιώδης Νόμος του Κράτους της Πόλης του Βατικανού** εκδόθηκε από τον Πάπα Ιωάννη Παύλο Β΄ στις 26 Νοεμβρίου 2000 και είναι το κύριο κυβερνητικό έγγραφο που αφορά τις πολιτικές οντότητες του Βατικανού. Όλοι οι κανόνες που ίσχυαν στο Βατικανό και δεν ήταν σε συμφωνία με το νέο Θεμελιώδη Νόμο καταργήθηκαν. Στο σύνολό του ο Νόμος αποτελείται από 20 άρθρα.

Στα πρώτα άρθρα αναφέρεται ότι ο Ύπατος Ποντίφηκας είναι ο απόλυτος κυρίαρχος του κράτους, επισημαίνονται οι εξουσίες του Κολεγίου των Καρδιναλίων, του Γραμματέα του Κράτους, της Επιτροπής του Ποντίφηκα και άλλες διατάξεις. Στο τελευταίο άρθρο (άρθρο 20), προσδιορίζεται η σημαία του κράτους, το εθνόσημο και η σφραγίδα του.

## Παραπομπές


Κατηγορία:Βατικανό
Βατικανο
Σύνταγμα του Βελγίου

Το **Σύνταγμα του Βελγίου** χρονολογείται από το 1831. Από τότε, το Βέλγιο διατηρεί ένα πολίτευμα κοινοβουλευτικής μοναρχίας που εφαρμόζει τις αρχές της υπουργικής ευθύνης για την κυβερνητική πολιτική και της διάκρισης των εξουσιών (εκτελεστική, νομοθετική, δικαστική). Το σύνταγμα καθιέρωνε το Βέλγιο σε ένα συγκεντρωτικό ενιαίο κράτος. Ωστόσο, από το 1970, μέσα από διαδοχικές μεταρρυθμίσεις, εξελίχθηκε σταδιακά σε ένα ομοσπονδιακό κράτος. Η τελευταία ριζική αλλαγή του συντάγματος πραγματοποιήθηκε το 1993, όταν εισήχθη το Διαιτητικό Δικαστήριο, μετέπειτα Συνταγματικό Δικαστήριο.

Σύμφωνα με το σύνταγμα, το Βέλγιο χωρίζεται σε τρεις κοινότητες: τη Φλαμανδική Κοινότητα, τη Γαλλική Κοινότητα και τη Γερμανόφωνη Κοινότητα. Διαιρείται, επίσης, και σε τρεις περιφέρειες: την Περιφέρεια της Φλάνδρας, την Περιφέρεια Βαλλονίας και την Περιφέρεια των Βρυξελλών. Κάθε δήμος του Βασιλείου του Βελγίου αποτελεί μέρος κάποιας γλωσσικής ζώνης αυτού (υπάρχουν 4 γλωσσικές ζώνες).

## Παραπομπές


Κατηγορία:Πολιτική του Βελγίου
Βελγιο
Ντόβερ (Νιου Χάμσαϊρ)

Το **Ντόβερ** (αγγλ. Dover) είναι πόλη στην κομητεία Στράφορντ (Strafford) στο Νιου Χάμσαϊρ. Σύμφωνα με την απογραφή του 2010 είχε 29.987 κατοίκους, τον μεγαλύτερο από όλες στην παράκτια περιοχή του Νιού Χαμσάιρ. Με βάση πιο πρόσφατες εκτιμήσεις το 2014 η πόλη είχε πληθυσμό 30.665 κατοίκων. Το Ντόβερ είναι επίσης η διοικητική έδρα της κομητείας Στράφορντ  ενώ εκεί βρίσκεται το νοσοκομείο Wentworth-Douglass, το Woodman Institute Museum και το Μουσείο Παίδων (Children's Museum) του Νιου Χάμσαϊρ.

## Γεωγραφία
Η ολική έκταση του Ντόβερ είναι 75,2 τ.χλμ., εκ των οποίων τα 6 τ.χλμ. είναι υδάτινες επιφάνειες. Οι ποταμοί Cochecho και Μπέλαμυ το διασχίζουν, ενώ το σημείο με το μεγαλύτερο υψόμετρο είναι ο *Long Hill*, που φτάνει στα 91 m από το επίπεδο της θάλασσας και βρίσκεται 4,8 χλμ. βορειοδυτικά του κέντρου της πόλης. Ο *Garrison Hill* φτάνει στα 88 m και βρίσκεται στο κέντρο του Ντόβερ, έχει μάλιστα πάρκο και παρατηρητήριο στην κορυφή. Η πόλη είναι ολόκληρη εντός της λεκάνης απορροής του ποταμού Piscataqua.

## Παραπομπές


## Εξωτερικοί σύνδεσμοι

* City of Dover official website 
* Dover Public Library
* The Many Names of Dover
* Sketch of Dover, New Hampshire
* New Hampshire Economic and Labor Market Information Bureau Profile

Κατηγορία:Πόλεις του Νιου Χάμσαϊρ
Κατηγορία:Έδρες κομητειών του Νιου Χάμσαϊρ
Γκρελίνη

Η **γκρελίνη**, η «ορμόνη της πείνας», που είναι γνωστή και ως **λενομορελίνη**, είναι πεπτίδιο που παράγεται από τα γκρελινεργικά κύτταρα στον γαστροεντερικό σωλήνα και λειτουργεί ως νευροπεπτίδιο στο κεντρικό νευρικό σύστημα, αλλά παίζει και πολύ μεγάλο ρόλο στη ρύθμιση της κατανομής και του ρυθμού κατανάλωσης ενέργειας στο οργανισμό.

Πρόκειται για ένα πεπτίδιο που αποτελείται από 28 αμινοξέα και έχει τροποποιηθεί με προσθήκη ενός μορίου καπρυλικού οξέος στη σερίνη που βρίσκεται στην θέση 3, και έχει ορμονική λειτουργία , το οποίο ήρθε στο φως από μια ομάδα Ινδών ερευνητών που του έδωσε και ινδικό όνομα.

Είναι πολύ σημαντικές οι γνώσεις στον τομέα παραγωγής, συντήρησης της γκρελίνης σε σχέση με άλλα πεπτίδια. Όχι μόνο για την ουσιαστική συμβολή που έχει στη διαχείριση της όρεξης και κατ΄επέκταση παχυσαρκίας, αλλά όπως έχει αποδείξει και η κλινική πείρα και σε καταστάσεις νευρώσεων, ψυχώσεων και κατάθλιψης.

## Ιστορία και όνομα
Η Γκρελίνη ανακαλύφθηκε αμέσως μετά τον αντίστοιχο υποδοχέα που ανακαλύφθηκε το 1996 και δημοσιεύθηκε το 1999. Το όνομα της ως ορμόνης , βασίζεται στο ρόλο της ως πεπτίδιο απελευθέρωσης ορμόνης ανάπτυξης, με προέλευση από την πρωτοϊνδοευρωπαϊκή ρίζα γκρε, που σημαίνει «μεγαλώνω».

## Παραπομπές


Κατηγορία:Νευροπεπτίδια
Κατηγορία:Παχυσαρκία
Κατηγορία:Πεπτιδικές ορμόνες
One (τραγούδι, Metallica)

Το "**One**" είναι τραγούδι με αντιπολεμικό χαρακτήρα του αμερικανικού heavy metal συγκροτήματος Metallica. Κυκλοφόρησε ως single για τον τέταρτο δίσκο του συγκροτήματος *[[...And Justice for All]]*, το 1988. Το single ήταν το πρώτο που μπήκε στα πρώτα 40 του αμερικανικού *[[Billboard Hot 100]]* και συγκεκριμένα στη θέση 35. Στα φινλανδικά chart έγινε νούμερο 1.

Οι Metallica ερμήνευσαν ζωντανά το τραγούδι, το 1989, στο σόου των Grammy Awards. Ενώ την επόμενη χρονιά κέρδισε Grammy στην κατηγορία *Καλύτερο Metal Τραγούδι*. Το κομμάτι από τη στιγμή της κυκλοφορίας του έγινε ένα από τα πιο γνωστά τραγούδια του συγκροτήματος και με συχνότατες ερμηνείες του σε συναυλίες, κάνοντάς το πιο παιγμένο από τον δίσκο τους *...And Justice for All*. Θεωρείται από τα καλύτερα του συγκροτήματος με το *Kerrang* να το αξιολογεί ως το τρίτο όλης της καριέρας τους. Το video clip είναι ασπρόμαυρο, σκηνοθετημένο από τον Μάικλ Σάλομον, και στη διάρκεια του εμφανίζονται σκηνές από την πολεμική ταινία *[[Ο Τζόνι πήρε τ' όπλο του (ταινία)|Ο Τζόνι πήρε τ' όπλο του]]*. Λόγω της χρήσης σκηνών της ταινίας, το συγκρότημα ήταν υποχρεωμένο να καταλάβει κάποιο ποσό για όσο το video clip προβαλλόταν, αυτό οδήγησε, τελικά, τους Metallica, να αγοράσουν τα δικαιώματα της ταινίας. Το video clip ήρθε στην πρώτη θέση του MTV, σύντομα μετά την προβολή του.

## Παραπομπές


## Εξωτερικοί σύνδεσμοι
* 
* Classic Tracks: Metallica 'One'

Κατηγορία:Τραγούδια του 1989
Κατηγορία:Τραγούδια των Metallica
Κατηγορία:Αντιπολεμικά τραγούδια
Κατηγορία:Singles του 1989
Κατηγορία:Singles της Elektra Records
Εζέν Καμπονγκό Ενγκόι

Ο **Εζέν Καμπονγκό Ενγκόι** είναι πρώην επαγγελματίας ποδοσφαιριστής από το Ζαΐρ. Γεννήθηκε στις 3 Νοεμβρίου 1960 στην Λεοπολντβίλ του Ζαΐρ. Αγωνιζόταν στην θέση του επιθετικού.

## Βιογραφία

Αγωνίστηκε, στην διάρκεια της καριέρας του, για λογαριασμό των ΡΦΚ Σεραίν, ΡΚ Παρί, ΡΣΚ Άντερλεχτ, Ολιμπίκ Λυών και ΣΚ Μπαστιά.

Η καριέρα του ολοκληρώθηκε όταν η Εθνική Ένωση τον έκρινε ακατάλληλο, από πλευρά φυσικής κατάστασης, να αγωνιστεί, στις 1 Μαρτίου 1992.

## Διακρίσεις
* Διεθνής με το Ζαΐρ και το Κονγκό από το 1983 έως το 1991
* Πρώτος σκόρερ του Πρωταθλήματος Γαλλίας της Ντιβιζιόν 2 το 1986 (29 τέρματα) με την ΡΚ Παρί

## Παραπομπές


## Εξωτερικοί Σύνδεσμοι
* Προφίλ του Εζέν Καμπονγκό στο national-football-teams.com
* 

Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Ρασίνγκ Κλαμπ ντε Φρανς
Κατηγορία:Προπονητές ποδοσφαίρου Εθνικής Λαϊκής Δημοκρατίας του Κονγκό
Κατηγορία:Ποδοσφαιριστές ΡΦΚ Σερεσιέν
Nothing Else Matters

Το "**Nothing Else Matters**" είναι τραγούδι του αμερικανικού Heavy Metal συγκροτήματος Metallica. Κυκλοφόρησε ως single (το τρίτο) για τον πέμπτο δίσκο του συγκροτήματος, *[[Metallica (Black Album)]]*, το 1991. Το τραγούδι έφτασε στην 11η θέση των αμερικανικών *Mainstream Rock (chart)*, ενώ κατάφερε να μπει σε πολλές δεκάδες ευρωπαϊκών chart. Το κομμάτι θεωρείται πλέον ένα από τα πιο δημοφιλή τραγούδια του σχήματος και σχεδόν πάντα είναι στο ρεπερτόριο τους σε συναυλίες. Επίσης, έχει διασκευαστεί πάνω από σαράντα φορές.

Στις 22 Νοεμβρίου του 1999 κυκλοφόρησε ξανά ως single για τον δίσκο *[[S&M (άλμπουμ)|S&M]]*, όπου παίχτηκε με την Ορχήστρα του Σαν Φρανσίσκο, υπό τη διεύθυνση του Μάικλ Κέιμαν, το οποίο κι αυτό είχε ανέβηκε σε υψηλές θέσεις στα chart διαφόρων χωρών. Το κομμάτι, αρχικά, ο Τζέιμς Χέτφιλντ, δεν το προόριζε για κυκλοφορία, αλλά μόλις το άκουσε ο Λαρς Ούλριχ, τον έπεισε να το κυκλοφορήσουν. Αξιοσημείωτος είναι και ο τρόπος που εμπνεύστηκαν τα πρώτα μέτρα του τραγουδιού, με τον Χέτφιλντ να μιλά με τη φίλη του στο τηλέφωνο και με το άλλο χέρι να παίζει σε αρπέζ τη Μι Μινόρε.

Το θέμα του τραγουδιού έχει κυρίως ερωτικό χαρακτήρα. Και πρόκειται για την πρώτη μπαλάντα του συγκροτήματος, η οποία δεν εκτιμήθηκε, αρχικά, από τους φίλους του σχήματος, καθώς η αλλαγή του ήχου τους έγινε καταφανής σε αυτό το τραγούδι. Σε μία ψηφοφορία που έγινε στην ελληνική έκδοση του *[[Metal Hammer]]*, το κομμάτι κατάφερε να μπει στη λίστα με τα *200 Σπουδαιότερα Τραγούδια όλων των εποχών*, και κατέληξε στην 25η θέση.

## Παραπομπές


Κατηγορία:Τραγούδια των Metallica
Κατηγορία:Τραγούδια του 1991
Κατηγορία:Singles του 1992
Κατηγορία:Singles του 1999
Κατηγορία:Singles της Elektra Records
Κάρολος Ζ΄ της Σουηδίας

Ο **Κάρολος Ζ´ της Σουηδίας** (*Karl Sverkersson*, 1130 - 12 Απριλίου 1167) ήταν βασιλιάς της Γοτθίας και  της Σουηδίας (1161 - 1167). Η αρίθμησή του ως Ζ΄ βασίζεται στη μυθική ιστορία της χώρας· στην πραγματικότητα είναι ο Κάρολος Α΄.

## Βιογραφία
Ήταν δεύτερος γιος του Σβέρκερ Α΄ της Σουηδίας και της Ούλβχιλντ Χάακονσντοττερ. Ο Κάρολος ως ο μεγάλος αντίπαλος του Ερρίκου Θ´ της Σουηδίας είχε μικρή δύναμη στη Γοτθία την εποχή που ο Ερρίκος ήταν βασιλιάς. Έχει αναφερθεί ότι η δολοφονία του Ερρίκου από υποστηρικτές του Μάγκνους Β΄ της Σουηδίας είχε αρωγή από τον Κάρολο.

Μετά το θάνατο του Μάγκνους, ο Κάρολος αναγνωρίστηκε βασιλιάς της Σουηδίας. Κατά τη διάρκεια της βασιλείας του ιδρύθηκε η Αρχιεπισκοπή της Ουψάλας. Την άνοιξη του 1167 ο Κάρολος σκοτώθηκε στο νησί Βίσινγκσο από υποστηρικτές του Κνούτου Έρικσον επικεφαλής της δυναστείας του Ερρίκου. Ο Κάρολος ενταφιάστηκε στο μοναστήρι του Αλβάστρα.
Η Δανέζα σύζυγος του Καρόλου  Χριστίνα Χβίντε ήταν κόρη του μεγιστάνα Στιγκ Ηβιταλέντερ. Το μοναδικό παιδί τους ήταν ο μετέπειτα βασιλιάς Σβέρκερ Β΄ της Σουηδίας.

## Παραπομπές


Κατηγορία:Βασιλείς της Σουηδίας
Κατηγορία:Οίκος του Σβέρκερ
Ανδρέας Ζαρμπαλάς

Ο **Ανδρέας Ζαρμπαλάς** (γενν. 1941) είναι Έλληνας δημοσιογράφος και λογοτέχνης.

## Βιογραφία
### Σπουδές και επαγγελματική σταδιοδρομία
Ο Ζαρμπαλάς γεννήθηκε το 1941 στο χωριό Λαζάτι του δήμου Φοινίκης, κοντά στους Αγίους Σαράντα της βορείου Ηπείρου (νότιας Αλβανίας). Σπούδασε παιδαγωγικά και αρχικά υπηρέτησε ως δάσκαλος ελληνικών στα σχολεία της ελληνικής μειονότητας της Αλβανίας ενώ στη συνέχεια διετέλεσε δημοσιογράφος αλλά και διευθυντής στην ελληνόφωνη αλβανική εφημερίδα του Αργυροκάστρου, Λαϊκό Βήμα. Μετά την πτώση του κομμουνιστικού καθεστώτος της Αλβανίας υπήρξε παράλληλα διευθυντής της εφημερίδας *Ελευθερία* και συνεργάτης επί σειρά ετών του ελληνικού περιοδικού Αντί. Ζει μόνιμα στους Αγίους Σαράντα.

### Παρουσία στη λογοτεχνία
Ο Ζαρμπαλάς πρωτοεμφανίστηκε στα γράμματα το 1981 με την ποιητική συλλογή *Επιμένουμε*, η οποία εκδόθηκε στα Τίρανα. Σημαντικό έργο του θεωρείται το *101 Ποιήματα για μια χούφτα τόπο*, που γράφτηκε το 1972 αλλά εκδόθηκε μόλις το 1992 στην Ελλάδα, καθιστώντας τον ένα από τα σημαντικότερα πρόσωπα της ελληνικής μειονότητας στην Αλβανία. Εκτός από την ποίηση έχει ασχοληθεί με την πεζογραφία, τη λαογραφία και τις εθνογραφικές μελέτες, ενώ έχει μεταφράσει στα ελληνικά έργα Αλβανών λογοτεχνών και αντιστρόφως.

### Πολιτική
Ο Ζαρμπαλάς υπήρξε ιδρυτικό μέλος της Ομόνοιας και πρώτος πρόεδρός της κατά την περίοδο 1991-1992. Στις εκλογές του 1991 εξελέγη μέλος του αλβανικού κοινοβουλίου με το ΚΕΑΔ.

## Εργογραφία
### Ποίηση
**Επιμένουμε* (Τίρανα 1981)
**Παιδιά του ήλιου* (Τίρανα 1989)
**101 Ποιήματα για μια χούφτα τόπο* (Αθήνα 1992)
**Ανθολογία Βορειοηπειρωτικής ποίησης* (Αργυρόκαστρο 2006)
### Πεζογραφία κλπ
**Ταξίδι στον τόπο μου* (Τίρανα 1985) 
**Ο άλλος χάρτης - Περί εξαφανισμένων χωριών και πόλεων* (Αθήνα 2004)
**Το αίμα της αγάπης - Λαογραφικές διαδρομές* (Αθήνα 2007)
**Ανθολογία Βορειοηπειρωτικού διηγήματος* (Αθήνα 2007)
**Η μοίρα του Αλκίνοου* (Αθήνα 2008)

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μεταφραστές
Κατηγορία:Έλληνες ομογενείς πολιτικοί
Κατηγορία:Αλβανοί λογοτέχνες
Κατηγορία:Αλβανοί πολιτικοί
Enter Sandman

Το **«Enter Sandman»** είναι τραγούδι του αμερικανικού Heavy Metal συγκροτήματος Metallica. Κυκλοφόρησε ως single το 1991, για το το άλμπουμ *[[Metallica (Black Album)|Metallica]]*. Η σύνθεση του κομματιού γράφτηκε από τους Κερκ Χάμμετ, Τζέιμς Χέτφιλντ και Λαρς Ούλριχ.  Με τον δεύτερο να γράφει τους στίχους του κομματιού, οι οποίοι έχουν επίκεντρο τους παιδικούς εφιάλτες.

Το single έγινε πλατινένιο στις ΗΠΑ, πουλώντας 1.000.000 αντίτυπα, συνεισφέροντας ώστε ο δίσκος να φτάσει τις 30 εκατομμύρια πωλήσεις παγκοσμίως. Το κομμάτι έλαχε καλής κριτικής, ενώ θεωρείται ένα από τα πιο δημοφιλή τραγούδια του σχήματος, το οποίο σπάνια απουσιάζει από το συναυλιακό τους ρεπερτόριο, παιγμένο πάνω από 1.100 φορές. Το κομμάτι, επίσης, είναι γνωστό και το εναρκτήριο κιθαριστικό του riff, το οποίο γράφτηκε από τον Χάμμετ.

Το συγκεκριμένο τραγούδι γνώρισε και αρκετές διασκευές από διάσημα σχήματα όπως οι Motörhead και οι Apocalyptica. Σε μία ψηφοφορία της ελληνικής έκδοσης του *[[Metal Hammer]]*, το κομμάτι συγκαταλέγεται στον κατάλογο με τα 200 Σπουδαιότερα Τραγούδια όλων των εποχών, καταλαμβάνοντας τη 17η θέση.

## Παραπομπές


Κατηγορία:Τραγούδια του 1991
Κατηγορία:Τραγούδια των Metallica
Κατηγορία:Singles του 1991
Κατηγορία:Singles της Elektra Records
Τμήμα Αργολίδος

Το **Τμήμα ή Επιτροπεία Αργολίδος** ήταν διοικητική διαίρεση της Ελληνικής Πολιτείας από το 1828 έως το 1833 με έδρα το Ναύπλιο πρωτεύουσα, τότε, της Ελλάδας. Δημιουργήθηκε από τον κυβερνήτη Ιωάννη Καποδίστρια με το Ι' ψήφισμα της 13ης Απριλίου 1828 και πρώτος διοικητής, Έκτακτος επίτροπος, διορίσθηκε ο Νικόλαος Καλλέργης. Η διοικητική διαίρεση καταργήθηκε το 1833 και αντικαταστάθηκε με τον Νομό Αργολίδας και Κορινθίας.

## Παραπομπές


Κατηγορία:Διοικητική διαίρεση της Ελλάδας 1828
Κατηγορία:Πολιτική ιστορία της Αργολίδας‎
Κατηγορία:Πολιτική ιστορία της Κορινθίας‎
Seek & Destroy

Το **Seek & Destroy** είναι τραγούδι του αμερικανικού heavy metal συγκροτήματος Metallica, το οποίο κυκλοφόρησε στον πρώτο τους δίσκο *[[Kill 'Em All]]*, το 1983. Επίσης, είχε κυκλοφορήσει και στο ντέμο τους *[[No Life 'til Leather]]*. Αυτό είναι το πρώτο τραγούδι που το σχήμα ηχογράφησε στο στούντιο. Από τη στιγμή της κυκλοφορίας του παίζεται σχεδόν σε κάθε συναυλία του συγκροτήματος, ενώ θεωρείται και ένα από τα πιο δημοφιλή τραγούδια τους. Έχει παιχτεί πάνω από 1300 φορές, και βρίσκεται τρίτο στη σχετική λίστα, με πρώτο να βρίσκεται το Master of Puppets.

Στης λίστα του ραδιοφωνικού σταθμού, AOL Radio, με τα 10 Καλύτερα Τραγούδια των Metallica, κατατάχθηκε στην 4η θέση. Στην ελληνική έκδοση του *[[Metal Hammer]]*, σε μία ψηφοφορία που διεξήχθη για τα 200 Σπουδαιότερα Τραγούδια όλων των εποχών, το τραγούδι κατέλαβε την 42η θέση.

## Παραπομπές


Κατηγορία:Τραγούδια του 1983
Κατηγορία:Τραγούδια των Metallica
Κατηγορία:Singles του 1984
Κατηγορία:Singles της Megaforce Records
Σταύρος Καράμπελας

Ο **Σταύρος Καράμπελας** είναι Έλληνας ιστορικός και πολιτικός. Από το 2012 είναι πρόεδρος του κόμματος Ένωση Δημοκρατικού Κέντρου (Ε.ΔΗ.Κ.).

## Βιογραφία
Γεννήθηκε στην Πετρούπολη τον Ιούλιο του 1973. Εντάχθηκε στη νεολαία της Ε.ΔΗ.Κ. το 1989 και έγινε Πρόεδρος της οργάνωσης στις 13.8.1993. Υπήρξε στενός συνεργάτης του Προέδρου του κόμματος Γιάννη Ζίγδη, από το 1991 μέχρι την απώλειά του, καθώς και του διαδόχου του, Καθηγητή Νεοκλή Σαρρή. Εξελέγη Πρόεδρος της Ένωσης Δημοκρατικού Κέντρου από το 3o Συνέδριο της 9ης Μαρτίου 2012, έχοντας στο παρελθόν υπάρξει μέλος της Εκτελεστικής Γραμματείας, Οργανωτικός Γραμματέας και Γενικός Γραμματέας του Κόμματος. Σπούδασε Πολιτικές Επιστήμες και Δημόσια Διοίκηση στο Πάντειο Πανεπιστήμιο και είναι υποψήφιος Διδάκτωρ του Τμήματος Κοινωνιολογίας του Παντείου Πανεπιστημίου στον Τομέα της Νεοελληνικής Κοινωνίας. Εργάστηκε ως στέλεχος ιδιωτικών εταιρειών σε θέσεις διοικητικού ενδιαφέροντος και επικοινωνίας, αλλά και ως  υπεύθυνος επικοινωνίας του Πολιτιστικού Ιδρύματος Δωδεκανήσου «Κλεόβουλος ο Λίνδιος». Σήμερα αρθρογραφεί επαγγελματικά και είναι μέλος του  Οικονομικού Επιμελητηρίου Ελλάδας. Διετέλεσε δε ιδρυτικό μέλος και εκλεγμένος πρόεδρος για δύο θητείες  του Εθνικού Συμβουλίου Νεολαίας (Ε.ΣΥ.Ν.) από το 2001 έως και το 2003.

## Σχετικοί ιστότοποι
* http://palmosgl.blogspot.gr/2012/11/blog-post_13.html
* http://palmosgl.blogspot.gr/2012/11/blog-post_6483.html

Κατηγορία:Έλληνες αρχηγοί κομμάτων
Κατηγορία:Έλληνες πολιτευτές
Κατηγορία:Ένωση Δημοκρατικού Κέντρου
Αγία Ειρήνη Λευκωσίας

Η **Αγία Ειρήνη** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
* 

Κατηγορία:Κοινότητες της Επαρχίας Λευκωσίας
HMS Castor

Τέσσερα πλοία του Βασιλικού Ναυτικού είχαν το όνομα **HMS ''Castor***:

* [[HMS Castor (1781)|HMS *Castor*]] - πλοίο πέμπτης τάξης με 36 πυροβόλα, που ανήκε στους Ολλανδούς και αιχμαλωτίστηκε το 1781. Το ίδιο έτος πέρασε στην κατοχή των Γάλλων.
* [[HMS Castor (1785)|HMS *Castor*]] - πλοίο πέμπτης τάξης με 32 πυροβόλα. Καθελκύστηκε το 1785 και πωλήθηκε το 1819.
* [[HMS Castor (1832)|HMS *Castor*]] - πλοίο πέμπτης τάξης με 36 πυροβόλα το οποίο καθελκύστηκε το 1832. Το 1860 μετατράπηκε σε εκπαιδευτικό πλοίο και το 1902 πωλήθηκε.
* [[HMS Castor (1915)|HMS *Castor*]] - ελαφρύ καταδρομικό κλάσης *C'' που καθελκύστηκε το 1915 και πωλήθηκε το 1936.

## Πηγές
*

Κατηγορία:Ονομασίες πλοίων του Βασιλικού Ναυτικού
Hallowed Be Thy Name

Το **Hallowed Be Thy Name** είναι ένα τραγούδι του αγγλικού Heavy Metal συγκροτήματος Iron Maiden, το οποίο κυκλοφόρησε το 1982 στον δίσκο *[[The Number of the Beast]]*. Το κομμάτι γράφτηκε εξ ολοκλήρου από τον Στιβ Χάρις. Το θέμα των στίχων του τραγουδιού αφορούν έναν θανατοποινίτη και τις τελευταίες του σκέψεις, που αφορούν πρωτίστως την πίστη. Ο τίτλος του τραγουδιού πάρθηκε από την Κυριακή Προσευχή, και μεταφράζεται στα ελληνικά ως «Αγιασθήτω το όνομά Σου».

Το 1993, κυκλοφόρησε και single του κομματιού σε ζωντανή εκτέλεση, το οποίο κατέλαβε την 9η θέση στα αγγλικά chart και την 16η στα ιρλανδικά. Το τραγούδι είχε ηχογραφηθεί σε μία συναυλία του συγκροτήματος στη Μόσχα, στις 4 Ιουνίου του 1993.

Το κομμάτι θεωρείται ένα από τα πιο δημοφιλή του συγκροτήματος, αλλά και ένα από τα σπουδαιότερα τραγούδια του Heavy Metal, γενικότερα. Σε μία ψηφοφορία που διεξήχθη στην ελληνική έκδοση του περιοδικού *[[Metal Hammer]]*, το τραγούδια συγκαταλέγεται στη λίστα με τα 200 Σπουδαιότερα Τραγούδια όλων των εποχών, καταλήγοντας στη 2η θέση.

## Παραπομπές


;Αναφορές

*

Κατηγορία:Τραγούδια του 1982
Κατηγορία:Τραγούδια των Iron Maiden
Κατηγορία:Singles του 1982
Κατηγορία:Singles της EMI Records
HMS Constance (1915)

Το **HMS ''Constance*** ήταν ελαφρύ [[καταδρομικό]] κλάσης C το οποίο ναυπηγήθηκε για το [[Βασιλικό Ναυτικό]] και ήταν επιχειρησιακό στον [[ΑΠΠ|Α΄ Παγκόσμιο Πόλεμο]] και μεταπολεμικά.

== Κατασκευή ==
Οι εργασίες ναυπήγησης ξεκίνησαν στις 25&nbsp;Ιανουαρίου, η [[καθέλκυση]] πραγματοποιήθηκε στις 12&nbsp;Σεπτεμβρίου 1915 και το πλοίο ολοκληρώθηκε τελικά τον Ιανουάριο του 1916.

== Επιχειρησιακή ιστορία ==

=== Α΄ Παγκόσμιος Πόλεμος ===
Το *Constance* εντάχθηκε σε υπηρεσία με την 4η&nbsp;Μοίρα Ελαφρών Καταδρομικών του [[Μέγας Στόλος|Μεγάλου Στόλου]] (Grand Fleet). Σε αυτόν τον σχηματισμό παρέμεινε μέχρι και το 1919 και έλαβε μέρος στη [[ναυμαχία της Γιουτλάνδης]].

=== Μεταπολεμική περίδος ===
Μετά το τέλος του πολέμου το *Constance* εντάχθηκε στην 8η&nbsp;Μοίρα Ελαφρών Καταδρομικών, στον [[Σταθμό Βόρειας Αμερικής και Δυτικών Ινδιών]] (North American and West Indies Station), όπου και παρέμεινε μέχρι το 1926. Από τον Σεπτέμβριο του 1926 μέχρι τον Δεκέμβριο του 1927 έγινε επισκευή και ανανέωση του πλοίου, που εν συνεχεία ανέλαβε καθήκοντα [[ναυαρχίδα]]ς της εφεδρικής δύναμης του Πόρτσμουθ. Στα 1928-1930 στάλθηκε στον [[Σταθμός Κίνας|Σταθμό Κίνας]] (China Station).

Τον Μάρτιο του 1931 το *Constance'' εντάχθηκε στο Εφεδρικό Στόλο, όπου και παρέμεινε μέχρι τον Ιούλιο του 1935. Πωλήθηκε για σκραπ το επόμενο έτος.

## Παραπομπές


## Βιβλιογραφία
*
*Jane's Fighting Ships of World War One (1919), Jane's Publishing Company
*Ships of the Cambrian class

## Εξωτερικοί σύνδεσμοι
* 

Κατηγορία:Καταδρομικά κλάσης C
Ligue Nationale de Basket (Ελβετία)

Η **Ελβετική Λίγκα** (γαλλικά: *Ligue Nationale de Basket*, **LNBA**) αποτελούσε τη διοργανώτρια αρχή των κορυφαίων πρωταθλημάτων καλαθοσφαίρισης της χώρας. Διαιρούνταν σε δύο κατηγορίες, την πρώτη (Championnat LNA) και τη δεύτερη (Championnat LNB), ακολουθώντας το σύστημα ανόδου και υποβιβασμού μεταξύ των πρωταθλημάτων των δύο κατηγοριών. Η Ελβετική Λίγκα ήταν μέλος της ULEB, έως το 2015. Το 2016 διαλύθηκε, ενώ την ευθύνη διεξαγωγής των πρωταθλημάτων ανέλαβε η Ελβετική Ομοσπονδία Καλαθοσφαίρισης (Swiss Basketball).

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ελβετία
The Trooper

Το **The Trooper** είναι ένα τραγούδι του αγγλικού Heavy Metal συγκροτήματος Iron Maiden. Κυκλοφόρησε ως δεύτερο single για τον δίσκο *[[Piece of Mind]]*, το 1983. Το τραγούδι γράφτηκε εξ ολοκλήρου από τον Στιβ Χάρις. Ήταν από τα λίγα τραγούδια τους, που παίχτηκαν πολύ στο ραδιόφωνο στις ΗΠΑ, επίσης, στα *US Mainstream Rock charts*, κατέλαβε την 28η θέση. Επιτυχία είχε, ωστόσο, και στα βρετανικά chart, καταλαμβάνοντας την 12η θέση. Μία ζωντανή του εκτέλεση, κυκλοφόρησε το 2005.

Το τραγούδι, όπως και πολλά τραγούδια του σχήματος, είναι βασισμένο σε ιστορικό γεγονός, και συγκεκριμένα στον Κριμαϊκό Πόλεμο, στη μάχη της Μπαλακλάβα, όπου εξιστορείται από τα μάτια ενός στρατιώτη. Εν μέρει, έχει και επιρροές από το ποίημα The Charge of the Light Brigade, του Άλφρεντ Τέννυσον.

Πρόκειται για ένα από τα πιο γνωστά τραγούδια των Iron Maiden, το οποίο δεν απουσιάζει από τους διάφορους tribute δίσκους για το συγκρότημα. Σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των 200 Σπουδαιότερων Τραγουδιών όλων των εποχών, καταλαμβάνοντας την 14η θέση.

## Παραπομπές


Κατηγορία:Τραγούδια του 1983
Κατηγορία:Τραγούδια των Iron Maiden
Κατηγορία:Singles του 1983
Κατηγορία:Singles του 2005
Κατηγορία:Αγγλόφωνα τραγούδια
Νάνσυ Ρίγκαν

Η **Νάνσυ Ντέϊβις Ρίγκαν** (, πραγματικό όνομα: **Άννι Φράνσις Ρόμπινς**, , 6 Ιουλίου 1921 - 6 Μαρτίου 2016) ήταν Αμερικανίδα ηθοποιός και σύζυγος του 40ού προέδρου των Η.Π.Α, Ρόναλντ Ρήγκαν. Ήταν η Πρώτη Κυρία των Η.Π.Α από το 1981 έως το 1989.

Γεννήθηκε στη Νέα Υόρκη. Αφού οι γονείς της χώρισαν, έζησε στο Μέριλαντ με τη θεία και τον θείο της για αρκετά χρόνια. Μετακόμισε στο Σικάγο όταν η μητέρα της ξαναπαντρεύτηκε το 1929, και αργότερα πήρε το επώνυμο Ντέϊβις απο τον πατριό της.

## Παραπομπές


Κατηγορία:Πρώτες Κυρίες των Ηνωμένων Πολιτειών Αμερικής
Κατηγορία:Αμερικανίδες ηθοποιοί κινηματογράφου
Παγκόσμιο πρωτάθλημα Φόρμουλα 1 (2018)

Το **Παγκόσμιο Πρωτάθλημα Φόρμουλα 1 του 2018** ήταν το 69ο που διοργάνωσε η FIA. Επρόκειτο για ένα πρωτάθλημα αγώνων για αυτοκίνητα της Φόρμουλα 1, που χαρακτηρίζονται έτσι από τον σπορ σχεδιασμό του αμαξώματός τους, και αποτελεί την υψηλότερη κατηγορία διαγωνισμού αυτοκίνητων της FIA. Οι οδηγοί και οι ομάδες θα διαγωνιστούν για το Παγκόσμιο Πρωτάθλημα Οδηγών και το Παγκόσμια Πρωτάθλημα Κατασκευαστών. Ξεκίνησε στην Αυστραλία στις 25 Μαρτίου και ολοκληρώθηκε στο Άμπου Ντάμπι στις 25 Νοεμβρίου. Το Παγκόσμιο Πρωτάθλημα Οδηγών το κατέκτησε ο Βρετανός Λιούις Χάμιλτον και το Παγκόσμιο Πρωτάθλημα Κατασκευαστών η Mercedes. Επίσης ήταν η 5η φορά που ο Χάμιλτον στέφθηκε παγκόσμιος πρωταθλητής και στη διάρκεια του πρωταθλήματος δεν είχαμε καμία απολύτως
αλλαγή οδηγού, πράγμα το οποίο είχε να συμβεί πάρα πολλά χρόνια.

## Πρόγραμμα
Οι ακόλουθοι αγώνες είναι προγραμματισμένοι για το 2018.

### Αλλαγές στο Πρόγραμμα
Το Γαλλικό Γκράν Πρι θα διεξαχθεί ξανά για πρώτη φορά μετά από το 2008 στην πίστα Paul Ricard

## Αλλαγές Κανονισμών
* Ο Pat Symonds, επικεφαλής τεχνικός σύμβουλος της Williams, πρότεινε ότι θα πρέπει να αναβληθούν για το 2018 οι αλλαγές των κανονισμών της Φόρμουλα 1 που προορίζονται επί του παρόντος για το 2017.  νο1 
* Τα λάστιχα των μονοθεσίων της f1 γίναν 9 από 7 που ήταν το 2017.Οι γόμες το 2017 ήταν οι εξής: Ultra soft, Super soft, Soft, MED, Hard, WET, int. 2018: προστέθηκαν οι εξής γόμες:Hyper soft, Super Hard. Τα λάστιχα γίναν ένα «τόνο» λιγότερο μαλακά  από τι το 2017.  
* Οι κινητήριες μονάδες που το 2017 το όριο τους ήταν έως 5 πλήρως αλλαγμένες μειώθηκαν στις 3.  
*   
* 

## Νικητές ανά αγώνα

## Βαθμολογία οδηγών
Η βαθμολογία για το πρωτάθλημα των οδηγών είχε ως εξής:

:**†**&nbsp;- Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής.

## Βαθμολογία κατασκευαστών

Η βαθμολογία για το πρωτάθλημα των κατασκευαστών έχει ως εξής:

## Συμπληρωματικές πληροφορίες
Το συγκεκριμένο Παγκόσμιο πρωτάθλημα Φόρμουλα 1 ήταν το τελευταίο στο οποίο η ομάδα Force India συμμετείχε με
το συγκεκριμένο όνομα. Επίσης ήταν το τελευταίο στο οποίο ο Καναδός Λανς Στρολ έλαβε μέρος ως οδηγός
της ομάδας Williams, ο Αυστραλός Ντάνιελ Ρικιάρντο ως οδηγός 
της Red Bull, ο Ισπανός Κάρλος Σάινθ ως οδηγός της Renault, ο Μονεγάσκος Σαρλ Λεκλέρ ως οδηγός της Sauber, ο Φινλανδός Κίμι Ραϊκόνεν ως οδηγός της Φερράρι και ο Γάλλος Πιερ Γκασλί ως οδηγός της Τόρο Ρόσο καθώς και το τελευταίο για τους ακόλουθους οδηγούς:

* Τον Βέλγο Στόφελ Φαντόρν,

* Τον Ισπανό Φερνάντο Αλόνσο,

* τον Νεοζηλανδό Μπρέντον Χάρτλεϊ και 

* τον Σουηδό Μάρκους Έρικσον.

Τέλος ήταν προς το παρόν το τελευταίο για το Γάλλο Εστεμπάν Οκόν και τον 
Ρώσο Σεργκέι Σιρότκιν.

## Παραπομπές

## Πηγές

- Επίσημος Ιστότοπος
- FIA
- Fox Sports
- Sky Sports
- Motorosports.com

## Εξωτερικοί Σύνδεσμοι
*Ο επίσημος ιστότοπος της διοργάνωσης


2018
AirSea Lines

Η **AirSea Lines** ήταν αεροπορική εταιρεία που είχε ως βάση της τα Γουβιά, στην Κέρκυρα. Ήταν η πρώτη εταιρεία υδροπλάνων στην Ελλάδα. Η βάση της ήταν η μαρίνα των Γουβιών.  Ξεκίνησε να λειτουργεί το 2004 και έπαυσε τη λειτουργία της το 2008, αντιμετωπίζοντας γραφειοκρατικά εμπόδια, αλλά και δυσκολίες στις υποδομές.

## Ιστορικό
Η εταιρεία ξεκίνησε να λειτουργεί στην Ελλάδα, στις 21 Σεπτεμβρίου 2004, χρησιμοποιώντας δύο υδροπλάνα τύπου de Havilland Canada DHC-6 Twin Otter, με δρομολόγια από την Κέρκυρα, στους Παξούς. Ήταν μια ελληνόκτητη εταιρεία η οποία χρησιμοποιούσε τη τεχνογνωσία και την εξειδίκευση της Harbour Air του Καναδά, της μεγαλύτερης εταιρείας υδροπλάνων στον κόσμο.

Στις 7 Νοεμβρίου 2006 ένα υδροπλάνο Twin Otter της AirSea Lines προσυδατώθηκε στη προκυμαία Royal Victoria στον ποταμό Τάμεση, στο Λονδίνο, στο τέλος μιας δοκιμαστικής πτήσης, η οποία δοκίμαζε τη δυνατότητα ενός υδροπλάνουν να λειτουργεί αποτελεσματικά σε ποτάμι. Η εταιρεία ξεκίνησε να μελετά την πιθανότητα εγχώριων επιβατικών πτήσεων από λίμνες, ποτάμια και λιμάνια στο Ηνωμένο Βασίλειο, και οραματιζόταν πλήθος έως 50 υδροπλάνων της εταιρείας να εκτελούν πτήσεις στο Ηνωμένο Βασίλειο μέχρι τη πραγματοποίηση των Θερινών Ολυμπιακών Αγώνων του 2012 στο Λονδίνο.

Το 2007, η AirSea Lines διεύρυνε το δίκτυο της στο Αιγαίο πέλαγος από την Αττική, χρησιμοποιώντας το λιμάνι του Λαυρίου (αντί αυτό του Πειραιά) επικαλούμενη έλλειψη υποδομών στον Πειραιά για λειτουργία υδροπλάνων.  Η επέκταση στο Αιγαίο ήταν ανεπιτυχής. Η εταιρεία αναφέρει πως ευθύνονται οι ελλείψεις υποδομών που την απέτρεψαν να χρησιμοποιήσει το λιμάνι του Πειραιά.  Η εταιρεία εξαναγκάστηκε να επιστρέψει στα δρομολόγια της στο Ιόνιο πέλαγος.

Τον Απρίλιο του 2008, ανακοινώθηκε πως η εταιρεία παύει να λειτουργεί, επικαλούμενη γραφειοκρατικές δυσκολίες. Η εταιρεία επιβεβαίωσε πως είχε εμποδιστεί από ανακόλουθους κανονισμούς μεταξύ της Υπηρεσία Πολιτικής Αεροπορίας και το Υπουργείο Εμπορικής Ναυτιλίας.  Η εταιρεία καταγγέλει αργές γραφειοκρατικές διαδικασίες η οποίες δεν έλυσαν το πρόβλημα εν καιρώ, καθιστώντας την μια ζημιογόνα επιχείρηση.

Μέχρι το 2009, ένα από τα υδροπλάνα της AirSea Lines πετά για την Harbour Air Malta, κάποια άλλα είναι για συντήρηση ή προς πώληση, και η ιστοσελίδα της εταιρείας είναι πλέον κλειστή.

Η AirSea Lines λειτουργούσε επίσης και με την ονομασία Pegasus Aviation.

## Προορισμοί
Μέχρι τον Οκτώβριο του 2008 η AirSea Lines εκτελούσε δρομολόγια στους εξής προορισμούς:
μικρογραφία|307x307εσ|De Havilland Canada DHC-6-300 Twin Otter, Air Sea Lines
; 
* Μπρίντεζι
; 
* Κέρκυρα
* Παξοί
* Ιωάννινα
* Ιθάκη
* Πάτρα

## Στόλος
Η εταιρεία διέθετε τον ακόλουθο στόλο:
* 2 de Havilland Canada DHC-6 Twin Otter Series 300

## Παραπομπές


Κατηγορία:Κέρκυρα
Κατηγορία:Πρώην αεροπορικές εταιρείες της Ελλάδας
Σάββατο, Κυριακή και Παρασκευή

Η **Σάββατο, Κυριακή και Παρασκευή** είναι σπονδυλωτή ταινία, αποτελούμενη από τρεις κωμικές ιστορίες, διάρκειας 109 λεπτών, Ιταλοϊσπανικής παραγωγής έτους 1979, (πρωτότυπος Ιταλικός τίτλος: *Sabato, Domenica e Venerdì*). 
## Πλοκή
Υποθέσεις των τριών ιστοριών της ταινίας: Στην πρώτη, το «Σάββατο», πρωταγωνιστεί η πανέμορφη Edwige Fenech *(Έντβιτζε Φένεκ)*, η οποία υποδύεται μια Ιαπωνίδα. Στη δεύτερη, την «Κυριακή», πρωταγωνιστεί η εκρηκτική Barbara Bouchet *(Μπάρμπαρα Μπουσέ)*, που υποδύεται μια κοπέλα από τη Σικελία. Ενώ, στην Τρίτη, την «Παρασκευή», πρωταγωνιστεί ο απολαυστικός Adriano Celentano *(Αντριάνο Τσελεντάνο)*, στον ρόλο ενός διάσημου και πλούσιου διευθυντή μπαλέτων θεάτρου, που μπλέκει με τη μαφία.

## Ηθοποιοί
Πρωταγωνιστούν:
* Έντβιτζε Φένεκ, 
* Lino Banfi, 
* Μπάρμπαρα Μπουσέ, 
* Michele Placido, 
* Αντριάνο Τσελεντάνο, 
* Lova Moor

## Συντελεστές
### Σενάριο
* Σέρτζιο Μαρτίνο, 
* Pasquale Festa Campanile, 
* Castellano e Pipolo

### Σκηνοθεσία
* Σέρτζιο Μαρτίνο
* Pasquale Festa Campanile, 
* Castellano e Pipolo

## Παραπομπές

Κατηγορία:Ιταλικές κωμικές ταινίες
Κατηγορία:Ταινίες του 1979
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες σε σκηνοθεσία Σέρτζιο Μαρτίνο
Κατηγορία:Ταινίες γυρισμένες στην Ιταλία
The Number of the Beast (τραγούδι)

Το **The Number of the Beast** είναι ένα τραγούδι του Heavy Metal αγγλικού συγκροτήματος Iron Maiden. Υπήρξε το έβδομο,γενικά, single του σχήματος, και το δεύτερο από τον δίσκο *[[The Number of the Beast]]*, του 1982. Ενώ, το 2005, υπήρξε και μία επανακυκλοφορία. Το τραγούδι γράφτηκε εξ ολοκλήρου από τον Στιβ Χάρις.

Το θέμα των στίχων είναι μία τελετή προς τιμήν του Σατανά, ωστόσο το κομμάτι είναι καθαρά περιγραφικό και ουδέτερο ως προς αυτό που περιγράφει. Παρόλα αυτά, στις ΗΠΑ, από θρησκευτικές ομάδες, το συγκρότημα κατηγορήθηκε για σατανισμό, όμως η αλήθεια είναι ότι ο Χάρις, εμπνεύστηκε τους στίχους, από εφιάλτη που είχε, αφού είδε την ταινία *[[Ο Μικρός Αντίχριστος: Η Προφητεία Νο 2]]*. Εντούτοις, δεν ήταν αυτή η μόνη έμπνευση του Χάρις, αλλά βασίστηκε επιπλέον και στο ποίημα του Ρόμπερτ Μπερνς, *Tam o' Shanter*.

Ωστόσο, το τραγούδι θεωρείται ένα από τα πιο δημοφιλή του σχήματος, μάλιστα στα βρετανικά chart είχε καταλάβει τη 18η θέση. Από την άλλη, η επανακυκλοφορία του 2005, το έφερε μέσα σε αρκετές δεκάδες ευρωπαϊκών chart. Επίσης, σχεδόν πάντα βρίσκεται στο συναυλιακό ρεπερτόριο τους, έχοντας υποστεί και αρκετές διασκευές, ενώ έχει χρησιμοποιηθεί και σε βιντεοπαιχνίδια και σε ταινίες. Σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 11η θέση.

## Παραπομπές


Κατηγορία:Τραγούδια του 1982
Κατηγορία:Τραγούδια των Iron Maiden
Κατηγορία:Singles του 1982
Κατηγορία:Singles της EMI Records
Fear of the Dark (τραγούδι)

Το ***Fear of the Dark*** είναι τραγούδι του αγγλικού Heavy Metal συγκροτήματος Iron Maiden, το οποίο κυκλοφόρησε ως single για τον δίσκο *[[Fear of the Dark]]*, του 1992. Το κομμάτι γράφτηκε εξ ολοκλήρου από τον Στιβ Χάρις. Οι στίχοι του τραγουδιού εξιστορούν τον φόβο που νιώθει ο ήρωας στο σκοτάδι, νομίζοντας ότι ποτέ δεν είναι μόνος του ή ότι κάποιος τον ακολουθεί. Ωστόσο, οι στίχοι του τραγουδιού είναι εμπνευσμένοι από τον φόβο που είχε ο Χάρις, όταν ήταν μικρός, για το σκοτάδι.

Το 1994, το τραγούδι ήταν υποψήφιο για Grammy, αλλά το έχασε από το κομμάτι του Ozzy *I Don't Want To Change The World*, στην κατηγορία για την *Καλύτερη Metal Ερμηνεία*. Παρόλα αυτά, κατάφερε να μπει στη δεκάδα των βρετανικών chart, φτάνοντας το νούμερο 8. Ενώ, από τη στιγμή της κυκλοφορίας του, θεωρείται ένα από τα πιο δημοφιλή τραγούδια του συγκροτήματος και αναπόσπαστο κομμάτι του συναυλιακού ρεπερτορίου του. Επίσης, έχει υποστεί και αρκετές διασκευές. Σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 6η θέση.

## Παραπομπές


Κατηγορία:Τραγούδια του 1992
Κατηγορία:Τραγούδια των Iron Maiden
Κατηγορία:Singles του 1993
Κατηγορία:Singles της EMI Records
Διοργανώσεις Ε.Π.Σ. Ηπείρου 2010–11

Για την **περίοδο 2010–11**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.

Η πρωταθλήτρια ομάδα της ΕΠΣ Ηπείρου κερδίζει την άνοδο στη Δ εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ερασιτεχνών.

Η σεζόν 2010-11 περιλαμβάνει πρωτάθλημα και κύπελλο. Επίσης περιλαμβάνει πρωταθλήματα υποδομών.

## Α ερασιτεχνική
Πρωταθλήτρια αναδείχτηκε η Πίνδος Κόνιτσας κερδίζοντας την άνοδο στην Δ εθνική.Υποβιβάστηκαν 4 ομάδες λόγω του υποβιβασμού της Θύελλας Ελεούσας από την Δ εθνική.

## Β Ερασιτεχνική
Υποβιβάστηκαν 3 ομάδες από κάθε όμιλο λόγω του υποβιβασμού της Θύελλας Ελεούσας από την Δ εθνική.

### Α όμιλος

Η ΑΕ Γιάννενα ξεκίνησε με -2

Η Ζωοδόχος έχασε στα χαρτιά το ματς με τον Πανφρουριακό και της αφαιρέθηκαν 3 βαθμοί στο φετινό πρωτάθλημα και 2 από το επόμενο

### Β όμιλος

Ο ΠΑΣ Μετσόβου ξεκίνησε με -2

Ο Ατρόμητος Κουκλεσίου με -8

Η ΑΕ Ρόνα Ανηλίου αποχώρησε

## Γ ερασιτεχνική

### Α όμιλος
Ο ΑΟ Σταυρακίου 2009 βγήκε πρωταθλητής μετά από μπαράζ με την ΑΕΔ Πωγωνάτου (2-2,παρ 3-2)

Το παιχνίδι Γεννάδιος-Δόξα Αναργύρων διακόπηκε με αποχώρηση του πρώτου.

### Β όμιλος

Η ΑΕΣ Θεριακησίου ξεκίνησε με -2

Ο ΠΑΣ Σιστρούνι ξεκίνησε με -2

Ο Παντ. Δροσοχωρίου ξεκίνησε με -4

## Κύπελλο

### Τελικός
Θύελλα Ελεούσας-**ΑΕ Μικρασιατών 1-2**

## Πηγές


11
Κατηγορία:Εγχώρια ποδοσφαιρικά πρωταθλήματα 2010-2011
Καπέλο

thumb|250px|Αντρικά καπέλα
Το **καπέλο** είναι κάλυμμα του κεφαλιού. Φοριέται για διάφορους λόγους, όπως για προστασία, ασφάλεια, τελετουργίες, θρησκευτικούς λόγους, καθώς και ως αντικείμενο μόδας. Κατά το παρελθόν τα καπέλα υποδείκνυαν τη κοινωνική τάξη, ενώ στο στρατό, τα καπέλα μπορεί να δηλώνουν την εθνικότητα, το κλάδο, το βαθμό ή το καθεστώς. Τα κάπελα έχουν σταθερό σφαιρικό σχήμα, προσαρμοσμένο στις διαστάσεις του κεφαλιού. Η λέξη καπέλο προέρχεται από την ιταλική γλώσσα. Το κάλυμμα του κεφαλιού που δεν έχει γείσο και εφαρμόζει στο κεφάλι (και είναι συνήθως πλεκτό) αποκαλείται σκούφος.

## Παραπομπές


## Εξωτερικοί σύνδεσμοι
Η ιστορία των καπέλων

Πώς να επιλέξετε ένα καπέλο που σας ταιριάζει

Πώς ένα καπέλο μπορεί να προστατεύσει ενάντια στον καρκίνο του δέρματος

κατηγορία:Αξεσουάρ
Κατηγορία:Ενδύματα κεφαλής
AllMusic

Το **AllMusic**, προηγουμένως γνωστό ως **All Music Guide** και **AMG**, είναι αμερικανική διαδικτυακή βάση δεδομένων μουσικής. Το εγχείρημα ξεκίνησε το 1991 από την All Media Guide που έγινε αργότερα All Media Network.

## Ιστορικό

Ο άνθρωπος που ξεκίνησε το AllMusic το 1991 είναι ο Μάικλ Έρλγουαϊν της All Media Guide. Σκοπός του εγχειρήματος ήταν η σύνθεση δισκογραφικών πληροφοριών για κάθε καλλιτέχνη που έκδωσε δίσκο από τότε που οΕνρίκο Καρούζο έδωσε στη δισκογραφική βιομηχανία την πρώτη της μεγάλη ώθηση. Το πρώτο σχετικό βιβλίο αναφοράς εκδόθηκε τον επόμενο χρόνο.

Το AllMusic.com, το AllMovie.com και το AllGame.com πουλήθηκαν από την Rovi τον Ιούλιο του 2013 στο All Media Network, LLC. Η All Media Network, LLC. σχηματίστηκε από τους αρχικούς ιδρυτές του SideReel.com και του Ackrell Capital.

## Υπηρεσίες και προϊόντα
Το περιεχόμενο δημοσιεύτηκε αρχικά σε βιβλίο το 1991 ως All Music Guide, και είναι πλέον ελεύθερο για το κοινό ως πληροφορία και διαδικτυακή παραπομπή, και διαθέσιμο μέσω αδειοδότησης σε παραγωγές ακουστικών συστημάτων και καταστήματα.

### Σειρά οδηγών
Η All Media Network δημοσιεύει επίσης τη σειρά οδηγών της AllMusic που περιλαμβάνει τους οδηγούς AllMusic Guide to Rock, All Music Guide to Jazz και All Music Guide to the Blues. Ο Βλαντίμιρ Μπογκντάνοφ προεδρεύει της παραγωγής της σειράς οδηγών.

## Υποδοχή
Το Αύγουστο του 2007, το PC Magazine περιέλαβε την ιστοσελίδα AllMusic στον κατάλογο «Top 100 Classic Websites».

## Παραπομπές


## Εξωτερικοί σύνδεσμοι
* 

Κατηγορία:Μουσικές ιστοσελίδες
Cronus Airlines

Η **Cronus Airlines** ήταν ελληνική αεροπορική εταιρεία που είχε ως βάση την Αθήνα. Εκτελούσε τακτικά δρομολόγια, καθώς και ναυλωμένες πτήσεις χρησιμοποιώντας στόλο αεροσκαφών τύπου Boeing 737-300 και 400. Λειτούργησε από το 1995 έως και το 2001 όταν συγχωνεύθηκε με την Aegean Airlines.
thumb|Boeing 737-300 της Cronus Airlines.

## Ιστορικό
Η Cronus Airlines ιδρύθηκε το 1994 από τον Όμιλο Λασκαρίδη. Άρχισε να λειτουργεί το 1995 με ένα αεροσκάφος το οποίο εκτελούσε πτήσεις που στόχευαν στους ομογενείς του εξωτερικού, μεταξύ Ελλάδος και Γερμανίας, καθώς και ναυλωμένες πτήσεις προς τουριστικούς προορισμούς. Δύο χρόνια αργότερα, το 1997, μίσθωσε επιπλέον αεροσκάφη και διεύρυνε το δίκτυο της. Έτσι έγινε σταδιακά η μεγαλύτερη ιδιωτική αεροπορική εταιρεία στην Ελλάδα. Στα τέλη του Δεκεμβρίου 1998, η οικογένεια Λασκαρίδη απέκτησε τον έλεγχο μεριδίου 55% της ιδιοκτησίας της Cronus. Την άνοιξη του 2001, υπήρξε συμφωνία για συμμερισμό πτήσεων με την Aegean Airlines και λίγους μήνες αργότερα τα αεροσκάφη της Cronus βάφτηκαν στα χρώματα της Aegean, έχοντας το λογότυπο της *AEGEANCronus*. Τελικά, η Cronus αποκτήθηκε πλήρως από την Aegean τον Οκτώβριο του 2001 και οι ιδιοκτήτες της κατέχουν μικρό ποσοστό στην Aegean.

## Προορισμοί
Η Cronus Airlines εκτελούσε προγραμματισμένες πτήσεις από/προς τις ακόλουθες πόλεις:

* Αθήνα, Θεσσαλονίκη, Ηράκλειο, Χανιά, Ρόδος, Καβάλα και Αλεξανδρούπολη.
Διεθνείς προορισμοί:

* Λονδίνο, Παρίσι, Ρώμη, Μόναχο, Φρανκφούρτη, Στουτγάρδη, Κολωνία και Ντύσσελντορφ.

## Παραπομπές


## Εξωτερικοί σύνδεσμοι

* Στόλος Cronus Airlines
* Φωτογραφίες στόλου της Cronus Airlines από το Airliners.net

Κατηγορία:Πρώην αεροπορικές εταιρείες της Ελλάδας
Paranoid (τραγούδι, Black Sabbath)

To **Paranoid** είναι τραγούδι του αγγλικού Heavy Metal συγκροτήματος Black Sabbath, το οποίο κυκλοφόρησε ως single (το πρώτο) για τον δίσκο *[[Paranoid (άλμπουμ)|Paranoid]]*, το 1970. Η μουσική πιστώνεται και στα τέσσερα μέλη του συγκροτήματος, ενώ οι στίχοι γράφτηκαν από τον Γκίζερ Μπάτλερ. Οι στίχοι αφορούν ένα πρόσωπο και τις παρανοϊκές του σκέψεις, ώσπου κάποια στιγμή αντιλαμβάνεται ότι είναι παράφρονας. Το τραγούδι είχε ιδιαίτερα καλές εισπράξεις στη Βρετανία, καθώς στα βρετανικά chart ήρθε 4ο, ενώ στις ΗΠΑ 61ο. Νούμερο 1 έφτασε στα δανικά και στα γερμανικά chart.

Το κομμάτι είναι ένα από τα πιο γνωστά και σημαντικά τραγούδια του συγκροτήματος. Σημαντικό, καθώς σπουδαίοι καλλιτέχνες του είδους εμπνεύστηκαν από αυτό το τραγούδι. Παρόλα αυτά, όπως το ίδιο το συγκρότημα έχει παραδεχτεί, το βασικό riff του τραγουδιού ανήκει σε ένα κομμάτι των Led Zeppelin, το Dazed and Confused, με τη διαφορά ότι εδώ παίχτηκε πιο αργά . Ενώ έχει χρησιμοποιηθεί αρκετές φορές σε ταινίες και τηλεοπτικές σειρές.

Το τραγούδι έχει υποστεί αρκετές διασκευές, μεταξύ των οποίων, ξεχωρίζει αυτή τον Megadeth. Ενώ αρκετοί το τραγούδησαν ζωντανά, όπως οι Metallica και οι Green Day. Ο τηλεοπτικός σταθμός VH1 το κατέταξε 34 στη λίστα του για τα *40 Σπουδαιότερα Metal Τραγούδια*. Τον Μάρτιο του 2015, το περιοδικό *[[Q magazine]]*, το κατέταξε 11ο μεταξύ των *100 Καλύτερων Κιθαριστικών Τραγουδιών*. Ενώ, το περιοδικό *[[Rolling Stone]]*, το κατέταξε 250ο στη λίστα του Κατάλογος με τα 500 σημαντικότερα τραγούδια όλων των εποχών. Σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 4η θέση.

## Παραπομπές


Κατηγορία:Τραγούδια του 1970
Κατηγορία:Τραγούδια των Black Sabbath
Κατηγορία:Singles του 1970
Κατηγορία:Singles της Vertigo Records
Rolling Stone

To ***Rolling Stone*** είναι δισεβδομαδιαίο αμερικανικό περιοδικό, που κατά κύριο λόγο ασχολείται με την ποπ κουλτούρα. Ιδρύθηκε το 1967 από τον Τζαν Γουένερ, ο οποίος έως και σήμερα είναι ο εκδότης του και τον κριτικό μουσικής Ραλφ Γκλίσον. Το περιοδικό, αρχικά, ήταν γνωστό για το μουσικό του περιεχόμενο αλλά και πολιτικό ρεπορτάζ του Χάντερ Τόμσον. Όμως, από τα μέσα της δεκαετίας του 1990, το περιοδικό άλλαξε ύφος και πιο πολύ απευθύνεται σε νεαρά άτομα, με τη θεματολογία του να αφορά τηλεοπτικά σόου, δημοφιλείς ηθοποιούς και δημοφιλή μουσική.

Το πρώτο περιοδικό δημοσιεύθηκε στο κοινό το 1967 και παρουσίαζε τον Τζον Λένον στο εξώφυλλο, καθώς οι καινούργιες εκδόσεις του περιοδικού δημοσιεύονταν ανά δύο (2) εβδομάδες. Είναι γνωστό για τις "προκλητικές" φωτογραφίσεις και για τις φωτογραφίες εξώφυλλου, που περιέχουν μουσικούς, πολιτικούς, αθλητές και ηθοποιούς. Έκτος από την εκτυπώσιμη του μορφή στις ΗΠΑ, δημοσιεύεται επίσης υλικό μέσω της επίσημης ιστοσελίδας του περιοδικού, Rollingstone.com και πολυάριθμες παγκόσμιες εκδοχές.

Η  Penske Media Corporation είναι η τωρινή ιδιοκτήτρια  του περιοδικού, έχοντας αγοράσει το 51% το 2017 και το άλλο 49% το 2020.

## Παραπομπές


## Εξωτερικοί σύνδεσμοι

* 

Κατηγορία:Περιοδικά με τόπο έκδοσης τις Ηνωμένες Πολιτείες
Κατηγορία:Μουσικά περιοδικά
Κατηγορία:Φιλελευθερισμός
Κατηγορία:Περιοδικά στην αγγλική γλώσσα
Κατηγορία:Αντικουλτούρα δεκαετίας 1960
Πρωτάθλημα καλαθοσφαίρισης ανδρών Basket League 2015-2016

Το **Πρωτάθλημα Α1 Εθνικής Κατηγορίας Ανδρών της περιόδου 2015-16** αποτελεί την 30η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή είναι ο ΕΣΑΚΕ και οι ομάδες που διαγωνίζονται σε αυτό έχουν τη νομική μορφή επαγγελματικών σωματείων. Πρωταθλητής αναδείχθηκε ο Ολυμπιακός, για 12η φορά στην ιστορία του, που επικράτησε στους τελικούς του πρωταθλήματος κόντρα στον Παναθηναϊκό, με σκορ 3-1.

## Ομάδες
11 ομάδες απο την Basket League 2014-15 παρέμειναν στην Α1, ενώ 3 ομάδες υποβιβάστηκαν στην Α2 και 3 ομάδες προβιβάστηκαν απο την Α2 στην Α1 εθνική κατηγορία:
*Ο Πανιώνιος, ο Πανελευσινιακός, και ο ΚΑΟΔ υποβιβάστηκαν στην Α2 2015-2016. 
*Η Καβάλα, ο Αρκαδικός, και το Λαύριο προβιβάστηκαν από την A2 2014-15.

## Κανονική Περίοδος
### Βαθμολογία

Πηγή: Basket League 2015-16

### Αποτελέσματα

## Playoffs
Στα Playoffs συμμετέχουν οι ομάδες που καταλαμβάνουν τις θέσεις 1–8 της Κανονικής Περιόδου διεκδικώντας το τίτλο του Πρωταθλητή.

### Προημιτελικοί
Στους προημιτελικούς οι ομάδες που θα κερδίσουν δύο αγώνες στη σειρά τους προκρίνονται στα ημιτελικά. Οι ομάδες που τερμάτισαν στις τέσσερις υψηλότερες θέσεις της **κανονικής περιόδου**, παίζουν τον 1ο και τον 3ο (αν χρειαστεί) αγώνα της σειράς στην έδρα τους.

### Ημιτελικοί
Στους ημιτελικούς οι ομάδες που θα κερδίσουν τρεις αγώνες στη σειρά τους προκρίνονται στον τελικό. Οι ομάδες που τερμάτισαν στις τέσσερις υψηλότερες θέσεις της **κανονικής περιόδου**, παίζουν τον 1ο, τον 2ο και τον 5ο (αν χρειαστεί) αγώνα της σειράς στην έδρα τους.

### Μικρός τελικός
Στον μικρό τελικό η ομάδα που θα κερδίσει τρεις αγώνες καταλαμβάνει τη **3η θέση** στη τελική κατάταξη του πρωταθλήματος. Η ομάδα που τερμάτισε στην υψηλότερη θέση της κανονικής περιόδου, παίζει τον 1ο, τον 3ο και τον 5ο (αν χρειαστεί) αγώνα της σειράς στην έδρα της.

### Τελικός
Στον τελικό η ομάδα που θα κερδίσει τρεις αγώνες αναδεικνύεται **πρωταθλήτρια**. Η ομάδα που τερμάτισε στην υψηλότερη θέση της **κανονικής περιόδου**, παίζει τον 1ο, τον 3ο και τον 5ο (αν χρειαστεί) αγώνα της σειράς στην έδρα της.

## Τελική κατάταξη

## Δείτε επίσης
* Πρωτάθλημα καλαθοσφαίρισης Α2 ανδρών 2015-16
* Πρωτάθλημα καλαθοσφαίρισης Α1 γυναικών 2015-16

## Παραπομπές


## Εξωτερικοί σύνδεσμοι
* Επίσημος ιστότοπος του ΕΣΑΚΕ
** Οι ομάδες του πρωταθλήματος
** Βαθμολογία
** Αποτελέσματα
** Στατιστικά



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2015 2016
Πρωταθλημα Ελλαδος Α1 Ανδρων 2015 2016
Ζαν ντε Νεβίλ

Ο **Ζαν ντε Νεβίλ** (*Ιωάννης*) ήταν επίσκοπος του Σε κατά την διάρκεια του 12ου αιώνα.

## Οικογένεια
Ο Ζαν ήταν υιός του Αρντουάν, άρχοντα του Νεβίλ. Ο αδερφός του, Αρνούλ, ήταν επίσκοπος του Λιζιέ (1141-1181), όπως και ο θείος του, Ζαν Α΄ (1107-1141), ο οποίος και προηγήθηκε του τελευταίου στον επισκοπικό θρόνο του Λιζιέ.

## Βιογραφία
Αρχιδιάκονος, έμπιστος του βασιλέα και μεταρρυθμιστής, ορίστηκε και χειροτονήθηκε επίσκοπος του Σε το 1124. Εξαίρετης παιδείας, ήταν κατά την διάρκεια της θητείας του στον επισκοπικό θρόνο, όπου καθαγιάστηκε ο Καθεδρικός Ναός Σαιν-Ζερβαί του Σε στις 21 Μαρτίου 1126 από τον Αρχιεπίσκοπο της Ρουέν, Ζοφρουά λε Μπρετόν, παρουσία του βασιλέα Ερρίκου Α΄ Μπωκλέρ, της αυλής του, καθώς και των επισκόπων Ζεράρ ντ'Ανγκουλέμ, Παπικού Λεγάτου, Ζαν ντε Λιζιέ, Ζοφρουά ντε Σαρτρ και Υλζέ ντ'Ανζέ. Σήμερα δεν έχει απομείνει τίποτε από τον ρομανικού ρυθμού Καθεδρικό Ναό εκείνης της περιόδου.

Προχώρησε το 1131 σε μεταρρύθμιση της συνόδου των κανονικών, εισάγοντας σε αυτή Αυγουστίνους κανονικούς προερχόμενους από το Αββαείο Σαιν-Βικτόρ του Παρισιού αφότου ο ίδιος φόρεσε τα μοναστικά ράσα. Η μεταρρύθμιση αυτή ήταν αποτέλεσμα της προσωπικής του επιθυμίας μετά το 1128 να προχωρήσει σε θεσμικές αλλαγές εντός της συνόδου των κανονικών, χάρη στην στήριξη των Παπών Ονώριου Β΄ και Ιννοκέντιου Β΄, των Αρχιεπισκόπων της Ρουέν, Ζοφρουά λε Μπρετόν και Υγκ Γ΄ ντ'Αμιάν, καθώς και του Βασιλέα της Αγγλίας, Ερρίκου Α΄. Ευνόησε την ίδρυση των Αββαείων του Γκουφέρν και της Φαλαίζ των οποίων και καθαγίασε τις εκκλησίες, καθώς κι εκείνων του Βινιά, του Λα Τραπ και του Βιλέρ-Κανιβέ.

Έλαβε μέρος σε αριθμό Συνόδων, μεταξύ των οποίων κι εκείνη της Πίζας το 1135, όπου και μετέβη συνοδεία του Πιέρ λε Βενεράμπλ, Αββά του Κλυνί.

Ο Ζαν απεβίωσε το 1143.

## Παραπομπές


## Δείτε επίσης
*Κατάλογος Επισκόπων του Σε

Κατηγορία:Νορμανδοί μοναχοί
Κατηγορία:Επίσκοποι του Σε
Κατηγορία:Αυγουστινιανοί
Ελάν Μπεαρναί Πω-Λακ-Ορτέζ

Η **Ελάν Μπεαρναί Πω-Λακ-Ορτέζ** (γαλλικά: *Élan Béarnais Pau-Lacq-Orthez*, ÉBPLO), γνωστή ως **Ορτέζ**, είναι επαγγελματική ομάδα καλαθοσφαίρισης. Ιδρύθηκε το 1931 ως τμήμα του ομώνυμου αθλητικού συλλόγου. Εδρεύει στο Πω της Ακουιτανίας στη Γαλλία.

Η ομάδα έφτασε στο αποκορύφωμά της το 1973, ενώ κατέκτησε ευρωπαϊκό τίτλο το 1984 κερδίζοντας το Κύπελλο Κόρατς. Η Ορτέζ κατέκτησε το πρώτο του πρωτάθλημα Γαλλίας το 1986 και έγινε ευρέως γνωστή στα τα τέλη της δεκαετίας του 1990 και στις αρχές της δεκαετίας του 2000. Το 2008, ο σύλλογος αντιμετώπισε μια οικονομική κρίση σε πρώτη φάση, ενώ στη συνέχεια, το 2009 η ομάδα υποβιβάστηκε στη δεύτερη κατηγορία, την Προ Β. Έπειτα επανήλθε στην πρώτη κατηγορία, την Προ Α, για να υποβιβαστεί και πάλι το 2012 στην Προ Β. Το 2013, επέστρεψε και πάλι στην Προ Α.

Η Ορτέζ βρίσκεται μεταξύ των πιο διάσημων γαλλικών ομάδων καλαθοσφαίρισης, με εννέα τίτλους πρωταθλήματος και τρία κύπελλα. Επίσης, στέφθηκε πρωταθλήτρια Γαλλίας σε τρεις περιπτώσεις για δύο αγωνιστικές περιόδους συνεχόμενα (1986-1987, 1998-1999 και 2003-2004).

Ακόμη, η Ορτέζ έχει μεγάλη αντιπαλότητα με την αντίστοιχη ομάδα της Λιμόζ. Οι δύο σύλλογοι έχουν αναμετρηθεί αρκετές φορές σε αγώνες που έκριναν τον τίτλο, αλλάζοντας έτσι ριζικά την όψη του του γαλλικού μπάσκετ το διάστημα 1980-1990. Το *classico*, όπως αποκαλείται, διεγείρει τα πλήθη και εξάπτει τα πάθη.

## Ονομασίες
Ακολουθούν οι ονομασίες που έχει πάρει κατά καιρούς η ομάδα:

* Élan Béarnais Orthez (1931-1989)
* Élan Béarnais Pau-Orthez (1989-2008)
* Élan Béarnais Pau-Lacq-Orthez (2008-σήμερα)

## Παραπομπές


## Εξωτερικοί σύνδεσμοι
* 
* 

Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1908
Κατηγορία:Σύλλογοι της Ευρωλίγκα ανδρών